Държавен вестник, бр. 5, 2017 г., стр. 85

БРОЙ  5	
Д Ъ Р Ж А В Е Н  В Е С Т Н И К 	
СТР.  85  
Бургас (ДВ, бр. 90 от 2016 г.), проведения на 
20 декември 2016 г. конкурс за определяне на 
концесионер, протокол, доклад за резултатите 
от конкурса от председателя на конкурсната 
комисия, назначена със Заповед № 169 от 
29 ноември 2016 г. на министър-председателя 
на Република България, и мотивиран доклад 
на министъра на туризма
МИНИСТЕРСКИЯТ СЪВЕТ
Р Е Ш И :
1. Определя за спечелил конкурса за предос-
тавяне на концесия на обект – изключителна 
държавна собственост – морски плаж „Св. 
Влас-изток“, община Несебър, област Бургас, 
и за концесионер на морския плаж – „Венид 
Бийч“ – ООД, със седалище и адрес на уп-
равление – гр. Свети Влас, община Несебър, 
област Бургас.
2. В съответствие с резултатите от про-
ведения конкурс конкретизира условията на 
концесията и задълженията на концесионера, 
както следва:
2.1. Размер на дължимото концесионно 
плащане за всяка календарна година, опре-
делен съгласно Методиката за определяне 
на минималния размер на концесионно 
плащане за морските плажове – обекти на 
концесия по реда на чл. 8, ал. 2 от Закона за 
устройството на Черноморското крайбрежие, 
приета с Постановление № 9 на Министер-
ския съвет от 2015 г. (ДВ, бр. 7 от 2105 г.), и 
предложения от „Венид Бийч“ – ООД, размер 
на отчисленията на базата за изчисляване 
на размера на концесионното плащане (ро-
ялти) 4,45 на сто. 
2.2. За целия срок на концесията цена за 
един чадър – в размер 8 лв. с данък върху 
добавената стойност (ДДС) при размер на 
ставка 20 на сто, и за един шезлонг – в размер 
8 лв. с ДДС при размер на ставка 20 на сто. 
3. Оправомощава министъра на туризма:
3.1. Да сключи концесионен договор с 
„Венид Бийч“ – ООД, в едномесечен срок от 
влизането в сила на решението.
3.2. Да представлява концедента в правоот-
ношенията, възникнали във връзка с изпълне-
нието на концесионния договор, включително 
да предявява вземанията на концедента по 
съдебен ред и да представлява държавата по 
дела, свързани с изпълнението на договора.
3.3. Да организира контрола по изпълне-
нието на концесионния договор.
4. Концесионният договор се сключва при 
условията на това решение, Решение № 956 на 
Министерския съвет от 2016 г. и подадената 
от „Венид Бийч“ – ООД, оферта за участие 
в конкурса. 
5. При отказ за сключване на договора 
по т. 4 спечелилият конкурса участник губи 
депозита за участие в конкурса.
6. Решението подлежи на обжалване относ-
но неговата законосъобразност пред Комиси-
ята за защита на конкуренцията в 10-дневен 
срок от обнародването му в „Държавен вест-
ник“ по реда на глава единадесета от Закона 
за концесиите.
Министър-председател:  
Бойко Борисов
За главен секретар на Министерския съвет:  
Веселин Даков
307
РЕШЕНИЕ № 23 
ОТ 12 ЯНУАРИ 2017 Г.
за определяне на спечелилия конкурса участ-
ник за концесионер на морски плаж „Къмпинг 
„Нестинарка“, община Царево, област Бургас
На основание чл. 8н, ал. 1, 2 и 3 и чл. 8о, 
ал. 2 във връзка с чл. 7 и 8 от Закона за ус-
тройството на Черноморското крайбрежие, Ре-
шение № 954 на Министерския съвет от 2016 г. 
за откриване на процедура за предоставяне 
на концесия за услуга за морски плаж „Към-
пинг „Нестинарка“, община Царево, област 
Бургас (ДВ, бр. 90 от 2016 г.), проведения на 
20 декември 2016 г. конкурс за определяне на 
концесионер, протокол, доклад за резултатите 
от конкурса от председателя на конкурсната 
комисия, назначена със Заповед № 175 от 
29 ноември 2016 г. на министър-председателя 
на Република България, и мотивиран доклад 
на министъра на туризма
МИНИСТЕРСКИЯТ СЪВЕТ
Р Е Ш И :
1. Определя за спечелил конкурса за пре-
доставяне на концесия на обект – изключи-
телна държавна собственост – морски плаж 
„Къмпинг „Нестинарка“, община Царево, 
област Бургас, и за концесионер на морския 
плаж – „Перла Турист“ – АД, със седалище 
и адрес на управление София.
2. В съответствие с резултатите от про-
ведения конкурс конкретизира условията на 
концесията и задълженията на концесионера, 
както следва:
2.1. Размер на дължимото концесионно 
плащане за всяка календарна година, опре-
делен съгласно Методиката за определяне на 
минималния размер на концесионно плащане 
за морските плажове – обекти на концесия по 
реда на чл. 8, ал. 2 от Закона за устройството 
на Черноморското крайбрежие, приета с По-
становление № 9 на Министерския съвет от 
2015 г. (ДВ, бр. 7 от 2015 г.), и предложения 
от „Перла Турист“ – АД, размер на отчисле-
нията на базата за изчисляване на размера на 
концесионното плащане (роялти) 4,35 на сто.